ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Ιουνίου 1991 για τη δέκατη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων ( 91/338/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής ( 1 ),

Σε συνεργασία με το Ευρωπαϊκό Κοινοβούλιο ( 2 ),

Έχοντας υπόψη τη γνώμη της Οικονομικής και Κοινωνικής Επιτροπής ( 3 ),

Εκτιμώντας :

ότι ενδείκνυται να ληφθούν μέτρα για την προοδευτική εγκαθίδρυση της εσωτερικής αγοράς κατά την περίοδο μέχρι τις 31 Δεκεμβρίου 1992 - ότι η εσωτερική αγορά περιλαμβάνει ένα χώρο χωρίς εσωτερικά σύνορα, στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων -

ότι με το ψήφισμα του Συμβουλίου της 25ης Ιανουαρίου 1988 ( 4 ) η Επιτροπή καλείται να προχωρήσει χωρίς καθυστέρηση στην εκπόνηση ειδικών μέτρων για ένα πρόγραμμα κοινοτικής δράσης κατά της ρυπάνσεως του περιβάλλοντος από το κάδμιο - ότι θα πρέπει επίσης να προστατευθεί η ανθρώπινη υγεία και ότι, κατά συνέπεια, πρέπει να εφαρμοσθεί μια συνολική στρατηγική, η οποία να περιλαμβάνει ιδίως τον περιορισμό της χρήσης του καδμίου και την ενθάρρυνση της έρευνας για προϊόντα υποκατάστασης -

ότι οι γνώσεις και οι τεχνικές στον τομέα των υποκαταστάτων εξελίσσονται και ότι θα πρέπει συνεπώς να επανεκτιμάται η κατάσταση συστηματικά, βάσει των αποτελεσμάτων των επιστημονικών και τεχνικών μελετών που προβλέπει το προαναφερόμενο ψήφισμα -

ότι το χλωριούχο πολυβινύλιο ( PVC ) μπορεί να χρωματισθεί μόνο με καδμιούχα πιγμέντα - ότι, υπό τις σημερινές τεχνολογικές συνθήκες, η χρήση ενός σταθεροποιητή με βάση το κάδμιο είναι πάντα αναγκαία για ορισμένες ειδικές εφαρμογές -

ότι οι περιορισμοί στη χρήση ή τη διάθεση στην αγορά, που έχουν ήδη θεσπισθεί από ορισμένα κράτη μέλη για τις εν λόγω ουσίες ή τα παρασκευάσματα που τις περιέχουν, έχουν άμεση επίπτωση στην εγκαθίδρυση και τη λειτουργία της εσωτερικής αγοράς - ότι είναι, συνεπώς, αναγκαίο να πραγματοποιηθεί η προσέγγιση των νομοθετικών διατάξεων των κρατών μελών στον τομέα αυτόν και να τροποποιηθεί ανάλογα το παράρτημα Ι της οδηγίας 76/769/ΕΟΚ ( 5 ), όπως τροποποιήθηκε τελευταία από την οδηγία 89/678/ΕΟΚ ( 6 ),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Το παράρτημα Ι της οδηγίας 76/769/ΕΟΚ τροποποιείται σύμφωνα με το παράρτημα της παρούσας οδηγίας . Ωστόσο, οι νέες διατάξεις δεν εφαρμόζονται στα προϊόντα που περιέχουν κάδμιο και τα οποία καλύπτονται ήδη από άλλες κοινοτικές διατάξεις .

Άρθρο 2

Λόγω της εξέλιξης των γνώσεων και των τεχνικών στον τομέα των υποκαταστάτων που είναι λιγότερο επικίνδυνα από το κάδμιο και τις ενώσεις του, η Επιτροπή, σε συνεννόηση με τα κράτη μέλη, επανεκτιμά την κατάσταση για πρώτη φορά μέσα σε τρία έτη από την ημερομηνία που αναφέρεται στο άρθρο 3 παράγραφος 1 και στη συνέχεια κατά τακτά διαστήματα, σύμφωνα με τη διαδικασία του άρθρου 2α της οδηγίας 76/769/ΕΟΚ .

Άρθρο 3

1 . Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 31 Δεκεμβρίου 1992 . Ενημερώνουν αμέσως την Επιτροπή σχετικά .

2 . Όταν τα κράτη μέλη θεσπίζουν τις διατάξεις που αναφέρονται στην παράγραφο 1, οι διατάξεις αυτές πρέπει να περιλαμβάνουν αναφορά στην παρούσα οδηγία ή να συνοδεύονται από ανάλογη αναφορά κατά την επίσημη δημοσίευσή τους . Οι λεπτομέρειες αυτής της αναφοράς θεσπίζονται από τα κράτη μέλη .

Άρθρο 4

Η παρούσα οδηγία απευθύνεται στα κράτη μέλη . Λουξεμβούργο, 18 Ιουνίου 1991 . Για το Συμβούλιο

Ο Πρόεδρος

G . WOHLFART

( 1 ) ΕΕ αριθ . C 8 της 16 . 1 . 1990, σ . 8 και τροποποίηση που διαβιβάστηκε στις 26 Νοεμβρίου 1990 . ( 2 ) ΕΕ αριθ . C 260 της 15 . 10 . 1990, σ . 92 και ΕΕ αριθ . C 112 της 7 . 5 . 1990, σ . 1 . ( 3 ) ΕΕ αριθ . C 112 της 7 . 5 . 1990, σ . 1 . ( 4 ) ΕΕ αριθ . C 30 της 4 . 2 . 1988, σ . 1 . ( 5 ) ΕΕ αριθ . L 262 της 27 . 9 . 1976, σ . 201 . ( 6 ) ΕΕ αριθ . L 398 της 30 . 12 . 1989, σ . 24 .

ΠΑΡΑΡΤΗΜΑ

Στο παράρτημα Ι της οδηγίας 76/769/ΕΟΚ προστίθενται τα ακόλουθα στοιχεία :

"24 . Κάδμιο ( CAS αριθ . 7440-43-9 )

και οι ενώσεις του 1.1 . Δεν γίνονται δεκτά για τη χρώση των τελικών προϊόντων που παρασκευάζονται με βάση τις ουσίες και τα παρασκευάσματα που αναφέρονται παρακάτω : - χλωριούχο πολυβινύλιο ( PVC ) [3904 10] [3904 21] [3904 22] - πολυουραιθάνη ( PUR ) [3909 50] - πολυαιθυλένιο χαμηλής πυκνότητας εκτός από το πολυαιθυλένιο χαμηλής πυκνότητας που χρησιμοποιείται για την παραγωγή χρωματισμένων κυρίων μειγμάτων [3901 10] ( 1 ) - οξική κυτταρίνη ( CA ) [3912 11] [3912 12] - ακετοβουτυρική κυτταρίνη ( CAB ) [3912 11] [3912 12] - εποξικές ρητίνες [3907 30] Πάντως, ανεξάρτητα από τη χρήση τους ή τον τελικό προορισμό τους, τα τελικά προϊόντα ή τα συστατικά των προϊόντων που παράγονται από τις ουσίες και τα παρασκευάσματα, που αναφέρονται παραπάνω και τα οποία έχουν χρωματιστεί με κάδμιο, απαγορεύεται να διατίθενται στην αγορά εάν η περιεκτικότητά τους σε κάδμιο ( εκφραζόμενη ως μεταλλικό Cd ) υπερβαίνει το 0,01 % κατά μάζα του πλαστικού υλικού . 1.2 . Το σημείο 1.1 εφαρμόζεται επίσης από τις 3 Δεκεμβρίου 1995 : α ) τελικά προϊόντα που παρασκευάζονται με βάση τις ακόλουθες ουσίες και παρασκευάσματα : - ρητίνη μελαμίνης - φορμαλδεΰδης ( MF ) [3909 20] - ρητίνη ουρίας - φορμαλδεΰδης ( UF ) [3909 10] - ακόρεστοι πολυεστέρες ( UP ) [3907 91] - τερεφθαλικό πολυαιθυλένιο ( PET ) [3907 60] - τερεφθαλικό πολυβουτυλένιο ( PBT ) - πολυστυρόλιο cristal/standard [3903 11] [3903 19] ( 1 ) - μεθακρυλικό μεθυλακρυλονιτρίλιο ( AMMA ) - δικτυωτό πολυαιθυλένιο ( VPE ) - πολυστυρόλιο impact/choc - πολυπροπυλένιο ( PP ) [3902 10] β ) χρώματα [3208] [3209] Ωστόσο, εάν η περιεκτικότητα των χρωμάτων σε ψευδάργυρο είναι υψηλή, οι συγκεντρώσεις τους σε κατάλοιπα καδμίου πρέπει να είναι όσο το δυνατόν χαμηλότερες και πάντως να μην υπερβαίνουν το 0,1 % κατά μάζα . 1.3 . Ωστόσο, οι διατάξεις των σημείων 1.1 και 1.2 δεν εφαρμόζονται στα προϊόντα που χρωματίζονται για λόγους ασφαλείας . 2.1 . Δεν γίνονται δεκτά για τη σταθεροποίηση των ακολούθων τελικών προϊόντων που παρασκευάζονται με βάση πολυμερή και συμπολυμερή του χλωριούχου βινυλίου . - υλικά συσκευασίας ( σάκοι, δοχεία, φιάλες, καλύμματα) [3923 29 10]

[3920 41] [3920 42] - είδη γραφείου και σχολικά είδη [3926 10] - διακοσμητικά επίπλων, αμαξωμάτων ή παρόμοια [3926 30] - ενδύματα και συναφή εξαρτήματα ιματισμού (στα οποία περιλαμβάνονται και τα γάντια ) [3926 20] - επενδύσεις δαπέδων και τοίχων [3918 10] - υφάσματα εμποτισμένα, επιχρισμένα, επικαλυμμένα ή με πολλαπλές στρώσεις [5903 10] - συνθετικά δέρματα [4202] ( 1 ) - δίσκοι ( μουσικής ) [8524 10] - σωληνώσεις και εξαρτήματα σύνδεσης [3917 23] - πτερυγωτές πόρτες ( τύπου "σαλούν ") - οχήματα οδικών μεταφορών ( εσωτερικό, εξωτερικό, κάτω μέρος αμαξώματος ) - επενδύσεις χαλύβδινων λαμαρινών για κατασκευαστικές ή βιομηχανικές χρήσεις - μονώσεις ηλεκτρικών καλωδίων

( 1 ) Κανονισμός ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( ΕΕ αριθ . L 256 της 7 . 9 . 1987 ).

Πάντως, ανεξάρτητα από τη χρήση τους ή τον τελικό προορισμό τους, απαγορεύεται η διάθεση στην αγορά των προαναφερόμενων τελικών προϊόντων ή των συστατικών αυτών των προϊόντων, που παρασκευάζονται από πολυμερή και συμπολυμερή χλωριούχου βινυλίου, που σταθεροποιούνται με καδμιούχες ουσίες εάν η περιεκτικότητά τους σε κάδμιο ( εκφραζόμενη ως μεταλλικό Cd ) υπερβαίνει το 0,01 % κατά μάζα πολυμερούς . Οι διατάξεις αυτές τίθενται σε ισχύ στις 30 Ιουνίου 1984 . 2.2 . Ωστόσο, το σημείο 2.1 δεν εφαρμόζεται στα τελικά προϊόντα στα οποία χρησιμοποιούνται σταθεροποιητές με βάση το κάδμιο, για λόγους ασφαλείας 3 . Κατά την έννοια της παρούσας οδηγίας, ως επιφανειακή επεξεργασία με κάδμιο ( επικαδμίωση ) νοείται οποιαδήποτε εναπόθεση ή επίστρωση μεταλλικού καδμίου σε μια μεταλλική επιφάνεια . 3.1 . Δεν γίνονται δεκτά για την επικαδμίωση των μεταλλικών προϊόντων ή των συστατικών των προϊόντων που χρησιμοποιούνται στους ακόλουθους τομείς/εφαρμογές : α ) εξοπλισμός και μηχανήματα για : - την παραγωγή τροφίμων [8210] [8417 20] [8419 81] [8421 11] [8421 22] [8422] [8435] [8437] [8438] [8476 11] - τη γεωργία [8419 31] ( 1 ) [8424 81] [8432] [8433] [8434] [8436] - την ψύξη και την κατάψυξη [8418] - την τυπογραφία και τον τύπο [8440] [8442] [8443] β ) εξοπλισμός και μηχανήματα για την παραγωγή : - οικιακού εξοπλισμού [7321] [8421 12] [8450] [8509] [8516] - επίπλων [8465] [8466] [9401] [9402] ( 1 ) [9403] [9404] - ειδών υγιεινής [7324] - κεντρικής θέρμανσης και κλιματισμού [7322] [8403] [8404] [8415] Πάντως, ανεξάρτητα από τη χρήση τους ή τον τελικό προορισμό τους, απαγορεύεται η διάθεση στην αγορά των επικαδμιωμένων τελικών προϊόντων ή των συστατικών αυτών των προϊόντων, που χρησιμοποιούνται στους τομείς/εφαρμογές που αναφέρονται στα στοιχεία α ) και β ) ανωτέρω, καθώς και στα προϊόντα που παρασκευάζονται στους τομείς που αναφέρονται στο ανωτέρω στοιχείο β ).

( 1 ) Κανονισμός ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( ΕΕ αριθ . L 256 της 7 . 9 . 1987 ).

3.2 . Οι διατάξεις του σημείου 3.1 εφαρμόζονται επίσης από τις 30 Ιουνίου 1995 στα επικαδμιωμένα προϊόντα ή τα συστατικά αυτών των προϊόντων που χρησιμοποιούνται στους τομείς/εφαρμογές που αναφέρονται στα κατωτέρω στοιχεία α ) και β ), καθώς και στα προϊόντα που παρασκευάζονται στους τομείς που αναφέρονται στο κατωτέρω στοιχείο β ). α ) εξοπλισμός και μηχανήματα για την παραγωγή : - χαρτιού και χαρτονιού [8419 32] [8439] [8441] - υφασμάτων και ενδυμάτων [8444] ( 1 ) [8445] [8447] [8448] [8449] [8451] [8452] β ) εξοπλισμός και μηχανήματα για την παραγωγή : - υλικών βιομηχανικής διακίνησης [8425] [8426] [8427] [8428] [8429] [8431] ( 1 ) - οδικών και γεωργικών οχημάτων [κεφάλαιο 87] - σιδηροδρόμων [κεφάλαιο 86] - πλοίων [κεφάλαιο 89] 3.3 . Ωστόσο, τα σημεία 3 .1 και 3.2 δεν εφαρμόζονται : - για τα προϊόντα και τα συστατικά των προϊόντων που χρησιμοποιούνται στην αεροναυτική, αεροδιαστημική, μεταλλεία, σε εφαρμογές "offshore" και πυρηνικής ενέργειας, όπου οι εφαρμογές απαιτούν υψηλό βαθμό ασφαλείας, καθώς και για τα όργανα ασφαλείας στα οδικά και γεωργικά οχήματα, στα τραίνα και πλοία . - για τις ηλεκτρικές επαφές, αεξάρτητα από τον τομέα στον οποίο χρησιμοποιούνται και αυτό για λόγους αξιοπιστίας της συσκευής στην οποία τοποθετούνται ."

( 1 ) Κανονισμός ( ΕΟΚ ) αριθ . 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο ( ΕΕ αριθ . L 256 της 7 . 9 . 1987 ).